Minangka basa komunikasi padintenan ingkang boten resmi. Saenipun, kawontenan kalawau dipunjaraken kemawon. Langkung sae yen Basa Jawi mekar kanthi alamiah. Jroing ngginakaken basa, sampun ngantos wonten aturan-aturan ingkang ketat-ketat lan kinanthenan instruksi menapa. Kanthi makaten Basa Jawi bakal mekar kanthi empan papan. Kadosta ing upacra resmi pemerintahan, boten saged dipunnyang malih, ingkang dipunginakaken kedah basa resmi lan basa nasional, inggih punika Basa Indonesia (BI). Semanten ugi kanggge kabetahan pelayanan umum, Basa Indonesia tetep kedah dipunutamekaken, senadyan saged ugi dipunngge Basa Jawi yen ingkang dipunlayani sagedipun namung wicantenan mawi Basa Jawi. Kegiyatan ngginakaken Basa Jawi ing pelayanan umum taksih saged dipunselarasaken kaliyan sikon. Wontenipun fenomena ingkang kebat kliwat jroning nguri-uri Basa Jawi, ndadosaken ikhtiyar wau dados overdosis.
